Turingo Egiptoar Museoa

Turingo Egiptoar Museoa () Italiako Piamonte probintziako hiriburua den Turinen dago, Guarini arkitektoak 1678an Nobleen Kolegioarentzat proiektaturiko barroko estiloko eraikin batean. Museorik antzinakoenetako bat, eta bigarren garrantzitsuena da antzinatasun egiptoarren bere bildumagatik Kairoko Egiptoar Museoaren ondoren.

 Jatorria: Vitalino Donati 
1760an, Vitalino Donatik, Turingo Unibertsitateko botanika irakaslea dena, Egiptora bidaiatzen du Carlos Manuel III.a Sardiniakoaren aginduz, Nilotik, Asuanetik haratago, flora eta faunaren aleak biltzeko xedearekin, momiak eta eskuizkribuak bezalako antzinatasunez gain. Bidaia honetan, hiru estatua lortuko ditu: Sekhmet jainkosarena, Ramses II.a faraoiarena eta Tiy erreginarena, hau, Amenofis III.aren emaztea zena. Itzultzean, Donatik, Italiara, beranduago Turingo Egiptoar Museoa bezala ezagutuko den Museo d'Antichitáko lehen txatalak izango diren 300 objektu baino gehiago eraman zituen.

 Bernardino Drovettiren bilduma 
Erosketarik handiena, 1824an egin zen, Egipton frantziar kontsula zen Bernardino Drovettik egiptoar antzinatasunen lehen bilduma erosi zuenean, hau, Karlos Felix Sardiniakoak erosiko du, 400.000 lira piamontetar ordainduta, eta mila txatal baino gehiagoz osatua zegoen, horien artean, ehun estatua handi, hilarri, sarkofagoak momiekin, papiroak eta hil objektu ugari; bilduman, Amenofis I.aren estatua erraldoia, eseritako Ramses II.aren bat, Tutmosis II.arena eta Turingo Errege Kanona nabarmentzen dira.

Ernesto Schiaparelli izendatua izan zen museoko zuzendari 1894an, funtsak, erosketa eta Asiut, Giza, Hermopolis, Erreginen Harana (Nefertariren hilobia), Heliopolis, Deir el-Medina eta Gebeleinen indusketa kanpainen bidez handituz.

Jean-François Champollionek museo hau bisitatu zuen bertako papiro bilduma garrantzitsua ikertzeko, papiro hauek, hieroglifo idazkera deszifratzeko lehen pausoak ematen lagunduko dutelarik.

 Museoaren funtsak 
 Estatuak
 Redit printzesaren eseritako estatua (Egiptoko III. dinastia)
 Amenofis I.aren estatua (Egiptoko XVIII. dinastia
 Ahmose-Nefertariren zurezko estatuatxoa
 Tutmosis I.a eta Tutmosis III.aren estatuak
 Horemheb eta Mutnedymeten estatuak
 Ramses II.aren eseritako estatua (Egiptoko XIX. dinastia
 Seti II.aren estatua erraldoia (5,16 metro)
 Sarkofagoak
 Duaenraren sarkofagoa (Keopsen semea)
 Hil elementuak
 Maiaren hilobiaren kapera (Egiptoko XVIII. dinastia)
 Minhotep eta Upuautemhaten hilobien maketak
 Greko-erromatar garaiko margotutako igeltsuzko mozorroak
 Eguneroko bizitzako objektu ugari
 Egiptoko aro aurredinastikoaren garaiko pitxerrak, Naqada I eta Naqada IIkoak batez ere, Egiptoko Antzinako Inperioa, Egiptoko Inperio Ertaina eta Egiptoko Inperio Berriaren garaikoak
 Papiroak:
 Turingo Errege Kanona (Egiptoko XIX. dinastia)
 Wolfgang Kosack: Schenute von Atripe De judicio finale. Papyruskodex 63000.IV im Museo Egizio di Torino. Einleitung, Textbearbeitung und Übersetzung herausgegeben von Wolfgang Kosack. Berlin 2013, Verlag Brunner Christoph, 
 Wolfgang Kosack:Basilios "De archangelo Michael": sahidice Pseudo - Euhodios "De resurrectione": sahidice Pseudo - Euhodios "De dormitione Mariae virginis": sahidice & bohairice : < Papyruskodex Turin, Mus. Egizio Cat. 63000 XI. > nebst Varianten und Fragmente. In Parallelzeilen ediert, kommentiert und übersetzt von Wolfgang Kosack. Christoph Brunner, Berlin 2014. .

 Kanpo estekak 
 Webgune ofiziala

Kategoria:Egiptologia-museoak
Kategoria:Italiako museoak
Kategoria:Turingo eraikinak